Parvesk kempiniuką namo

Žaidimo rinkinį sudaro: dėžutė (kempinuko namai), kortelės su kempiniuko veidukais – nuotaikomis, žaidimo kauliukas su skaičiais, žaidimo kauliukas su kempiniuko veidukais – nuotaikomis.

Žaidėjų skaičius: 2-6.

Žaidimo eiga: dalyviai mesdami kubelį su veidukais – nuotaikomis, išsirenka kempiniuką, kurį turės parvesti namo, tada, kai visi žaidėjai išsirenka sau kempiniukus, metami abu kauliukai, kurie nurodo, kiek ir kokių kempiniukų reikia parvesti namo. Žaidimas baigiamas, kai visi kempiniukai parvedami namo. Laimi tie žaidėjai, kurie tai atlieka greičiau.

Žaidime galima naudoti tik nuotaikų kauliuką. Tokiu būdu žaidimas trunka ilgėliau.

Žaidimu ugdomas pastabumas, gebėjimas sekti savo eilę, atpažinti ir įvardinti nuotaiką, nupieštą paveikslėlyje, plečiamas žodynas, mokinio (vaiko) kalbiniai bei bendravimo įgūdžiai.